runetrust/blame-folketinget-dk huggingface dataset:
Mette Hjermind Dencker (DF), 2012-11-28:
Så kan det da godt være, at vi hen ad vejen kan komme frem til, at det er det ikke, fordi hun er for forankret her, eller fordi forholdene i Etiopien er for ringe til hende, men at vi i hvert fald anerkender, at den kontakt til forældrene bør genetableres.
Søren Søndergaard (EL), 2004-05-26:
Det vil være fuldstændig umuligt, så kan hr. Jann Sjursen ikke se den mulighed, at forudsætningen for, at Danmark måske på et tidspunkt kan komme til at spille en rolle, er lige præcis, at vi stikker halen mellem benene på det rigtige tidspunkt?
Kim Behnke (FRI), 1999-11-02:
I den forbindelse skete der jo en ændring, sådan at hvis man modtog en Nobelpris, hvis man modtog Nordisk Råds pris, ja, så var de skattefri, men blot fordi det eksempelvis, for at nævne det igen, er Carnegiefonden, der udbetaler den, ja, så kan den præstation, der ligger bag, jo være mindst lige så heltemodig eller prisværdig som den, der ligger bag tildeling af en Nobelpris, Nordisk Råds litteraturpris, eller hvad der kan være tilfældet.
Mogens Jensen (S), 2008-01-09:
Så jeg vil gerne spørge ministeren: Vil ministeren, uanset om det vil være en model eller ikke med en fusion med et andet museum, så sørge for, at Hofteatret og Teatermuseet får de ressourcer, der er nødvendige, for at de her punkter i kvalitetsvurderingen kan efterleves?
Søren Pape Poulsen (KF), 2018-04-19:
Det synes jeg er et rigtig godt spørgsmål, som jeg ikke har noget sådan umiddelbart fast svar på, på den måde at forstå, at jeg tror, at mange har prøvet at glemme, hvor det nu lige var, man lagde det sidst, hvis folk ikke rejser så meget, og det kan jo blive væk, og det kan jo blive stjålet.
Sophie Hæstorp Andersen (S), 2009-05-27:
Det er svært at komme uden om den her sag, for det er jo sådan, at fru Liselott Blixt, som er Dansk Folkepartis sundhedsordfører, i Politiken den 20. maj sagde, at når oppositionen er sur i øjeblikket, er det, fordi de hele tiden har gået rundt og sagt, at der er blevet betalt for meget.
Anders Fogh Rasmussen (V), 2007-05-02:
Så kan der rundtomkring være helt konkrete hensyn, der ikke har noget at gøre med, om mennesker er homoseksuelle eller ej, men det kan være hensyn til børnene, det kan være forskellige juridiske problemstillinger osv., som gør, at man så må tilpasse lovgivningen helt konkret.
Finn Sørensen (EL), 2016-05-04:
Det er den løsning, der er fundet med hensyn til supplerende dagpenge, hvor det jo er sådan, at det foreslås, at hvis man har mistet retten til supplerende dagpenge, men stadig væk har dagpengeret, så er man i den situation, at hvis man får 1 dags arbejde i en måned, mister man hele den måneds dagpengeret.
Brigitte Klintskov Jerkel (KF), 2019-12-10:
Der er dog en undtagelse, som ministeren også var inde på, i udlandsbekendtgørelsen i forbindelse med nogle typer af hjælp, som man har ret til at tage med sig til udlandet under et midlertidigt ophold, herunder også en ferie – og det er hjælp som f.eks. merudgiftsydelser, tabt arbejdsfortjeneste og hjælpemidler, handicapbil m.v.
Zenia Stampe (RV), 2023-11-03:
Men i dag har jeg været meget pinligt berørt over tonen i Folketingssalen, og jeg synes, hr. Nick Zimmermann har brugt ord, som jeg ikke mindes jeg har hørt i de 12 år, jeg har været medlem af Folketinget, bl.a. at kalde danskerne dumme, at kalde politikerne dumme, at kalde forslag snotdumme og i øvrigt at bande i Folketingssalen.
Morten Bødskov (S), 2021-05-03:
Må jeg ikke først og fremmest sige, at jeg er enig i, at en ensartet CO 2 -afgift på alle udledninger og jo altså også på tværs af sektorer er den billigste måde at sikre indfrielse af vores fælles 70-procentsmålsætning på.
Kristian Jensen (V), 2002-11-27:
Der er vækst i kommunernes budgetter, der er vækst i amternes budgetter, der er vækst, når man kigger på, hvad det forventede antal af offentligt ansatte er til næste år, både når man kigger på sundhedsudgifterne, og når man kigger på de sociale udgifter.
Line Barfod (EL), 2004-04-16:
Derfor glæder vi os til, at der efter et valg, der forhåbentlig kommer om ikke alt for længe, kommer et nyt flertal, som kan sikre, at vi igen får en pulje, og at vi begynder at kunne få noget god mad til børnene ude i daginstitutioner og skoler, i stedet for, som vi ser i øjeblikket, hvor det går den modsatte vej, bl.a. i det Venstrestyrede Århus.
Signe Munk (SF), 2021-02-26:
Der er ingen tvivl om, at vi i Danmark har en udfordring med grøn markedsføring, og hr. Morten Messerschmidt var også inde på den problematik, at det ikke altid er nemt for forbrugerne at gennemskue præcis, hvornår noget er reelt grønt, og hvornår det er lidt kommunikationsafdelingsgrønt.
Margrete Auken (SF), 1999-04-14:
Jeg vil godt begynde med at sige til formanden, at her får vi et bevis for, at vi trænger til at få gjort noget ved vores lydanlæg, for når ministeren har siddet og hørt, at vi vil have en diskussion om stat og kirke, så kan jeg ikke tænke mig, at det er vrangvilje.
Martin Henriksen (DF), 2012-02-08:
Det er jo ikke korrekt, for regeringen har selv lagt op til – og det er så blevet vedtaget her i Folketingssalen, og det er ikke sket med Dansk Folkepartis stemmer, for vi stemte imod, men ikke desto mindre er det blevet vedtaget – at udlændinge med asylstatus skal have forhøjet deres sociale ydelser, når de kommer til Danmark, hvis de ikke er på arbejdsmarkedet.
Villum Christensen (LA), 2015-05-22:
Tja, man kan selvfølgelig sagtens ytre sympati for et ønske om at løse problemet, hvis ikke man mener, at de nugældende beskyttelsesregler drager omsorg for det, men jeg tror nu, det kan være særdeles vanskeligt at afgøre, hvor længe et produkt holder.
Bertel Haarder (V), 2005-03-29:
Så ved jeg ikke, om det er rigtigt at beskrive regionernes situation på den måde, at de nu skal sikre en vis forsyning, og for at de er sikre på, at de hele tiden har en plads, skal de have tomme pladser, og så må de gøre pladserne meget dyre, og så vil kommunerne sige, at det er for dyrt.
Helge Adam Møller (KF), 2003-01-07:
Jeg kan nævne, at jeg i min egen ordførertale ved førstebehandlingen roste Socialdemokratiet og sagde, at det er godt, at den socialdemokratiske folketingsgruppe med fru Sandy Brinck i spidsen er kommet med et bud på en række elementer, der bør indgå i en sådan handlingsplan.
Louise Frevert (DF), 2003-01-28:
Selv om børnepasningsorloven er ophævet med virkning for børn, der fødtes efter 1. januar 2002, vil der i en årrække være mulighed for at afholde børnepasningsorlov for de børn, der er født før denne dato, og det vil derfor være relevant i endnu en periode at kunne rejse sager om præcis dette.
Hans Christian Schmidt (V), 2003-12-16:
Det er jo ikke sådan, at Miljøstyrelsen ikke får viden om ny teknologi, i hvert fald kan man sige, at når der foreligger afgørende ændringer i den teknologiske udvikling, som er væsentlig for regulering af de omhandlede virksomheder, vil Miljøstyrelsen få viden om det.
Katarina Ammitzbøll (KF), 2022-04-07:
Jeg var jo ved at falde ned af stolen, da ministeren – det er jo snart lang tid siden – kaldte os ind til møde og sagde, at vi, hvis vi nu kunne lave den her aftale med De Radikale, kunne give hinanden en håndsrækning, og så var man lidt ligeglad med forliget.
Zenia Stampe (RV), 2017-03-24:
Vi har også haft hårde diskussioner om EU, som jo selvfølgelig også har været berettigede, men jeg oplever et bredt engagement i det danske Folketing med undtagelse af et par partier måske, en bred forpligtelse til ikke bare at løse de problemer, EU står i, men også at bakke op om det store projekt, fordi det faktisk handler om vores egen selvbestemmelse, det handler om medbestemmelse, det handler om indflydelse på resten af verden.
Lisbeth Bech Poulsen (SF), 2016-01-21:
Der var for nylig en antiradikaliseringskonference på Københavns Rådhus, hvor der var flere eksperter inde, som netop påpegede det her med, at vi bliver nødt til at blive mere specifikke, når vi taler om radikaliserede eller ekstremister, for det at tage antiradikaliseringsinitiativer kan i sig selv være med til at styrke radikaliseringen, og det er der jo ikke nogen af os der ønsker.
Hans Christian Schmidt (V), 2002-02-06:
Det er faktisk et emne, som vi har oppe lige nu, og vi håber og forventer, at vi inden for de nærmeste 14 dage vil kunne afslutte et 12-punkts-program om, hvad vi vil gøre ved det område. Så vil jeg sige omkring Wilhjelmudvalget, at jeg gerne vil rose det arbejde, der har været i Wilhjelmudvalget.
Tom Behnke (KF), 2009-12-03:
Nej, det, man måske burde gøre i befolkningen generelt, var at gribe i egen barm, for når man som helt almindelig borger i dette land står lørdag eftermiddag med sin fedtede 50-krone-seddel og synes, man gerne vil købe hash, vel vidende at det er farligt og ulovligt, så skal man bare vide, at den fedtede 50-krone-seddel går direkte videre til at købe en pistol, som bliver brugt i den krig, der kører i øjeblikket.
Brian Mikkelsen (KF), 1999-04-13:
For os handler det nemlig om - derfor er vi da stolte, hvis hr. Aage Frandsen har ret i, at vi har foreslået skattelettelser for 300-400 mio. kr. i dag - at vi vil prøve at gøre det lettere at være selvstændig, nemmere at drive erhvervsvirksomhed, hvor man ikke skal betale så meget i skat.
Kamal Qureshi (SF), 2007-02-23:
Der sættes jo ikke her et spørgsmålstegn ved det nye regelsæt, som gjorde op med det, man kunne sige var diskriminerende historisk set, nemlig at man ved lovgivningen forsøgte at opstille et egentligt regelsæt for, hvem der skulle have mulighed for overhovedet at søge kunstig befrugtning, og hvilken form for ekspertise de skulle trække på.
Pernille Rosenkrantz-Theil (EL), 2004-11-17:
Det handler selvfølgelig om, at når vi ikke kan få kirke og stat adskilt i morgen – det er der ikke et flertal for, og det kræver i øvrigt også en grundlovsændring – vil vi selvfølgelig arbejde hen imod, at så mange lovindgreb over for kirken som muligt bliver fjernet.
Keld Albrechtsen (EL), 2000-11-28:
Nu er der jo et ideologisk røgslør over det forslag, som er fremsat, men jeg tror, at den egentlige hensigt i og for sig kom meget klart frem i fru Henriette Kjærs tale her, nemlig at det er bestemte højtplacerede medarbejdere i store virksomheder og chefer på et højt niveau, som skal uden om ventelisterne.
Peder Hvelplund (EL), 2016-11-18:
Der er ingen af de lande, vi normalt sammenligner os med, hverken i Norden eller i Nordeuropa, der har en praksis, der blot tilnærmelsesvis har været lige så restriktiv, som den nuværende danske er, og det er jo den, hvor rygmanipulationsbehandling er forbeholdt læger og kiropraktorer.
Ole M. Nielsen (KRF), 2000-01-20:
Selvfølgelig er olieoprydningen og strandrensningen vigtigt, men alle de andre elementer såsom modtagelse af skibsaffald, kloakspildevand, toiletaffald osv. fra bådene er jo sandelig også en vigtig sag. Forureningen af havet er måske nok mest udbredt i den østlige del af Østersøen, som HELCOM-aftalen vedrører.
Henning Hyllested (EL), 2011-12-06:
Af dette fremgår forhåbentlig, at vi ikke mener, at det er forsvarligt, at knallerter, små som store, får mulighed for at kunne koble en påhængsvogn på en knallert – jeg ved godt, at det her er til de store – for det vil være risikabelt for såvel fører som medtrafikanter, dels fordi en påhængsvogn kan slingre under kørslen, det kender vi jo alle sammen, eller skubbe en knallert ved opbremsning, dels fordi der er problemer ved vådt eller glat føre samt ved svingning.
Charlotte Fischer (RV), 2006-01-24:
Når det er sagt, så er det stadig noget med at finde den rigtige balancegang, og efter at have læst høringssvarene kan vi se, at der er både for og imod den balancegang, lovforslaget lægger op til, og det bekræfter os måske i, at balancepunktet er fundet sådan nogenlunde.
Dennis Flydtkjær (DF), 2020-11-24:
Jeg ved godt, det ikke lige er i forbindelse med lovforslaget, men det sætter det måske meget godt i relief, at det er en sådan typisk måde, man arbejder på i det offentlige: Nu skal vi have endnu en projektgruppe, og vi skal have flere tilsyn, og så bliver produktet garanteret bedre.
Jeppe Bruus (S), 2021-01-12:
Men det var jo ikke det, der var tilfældet, og derfor spørger jeg bare: Skal vi forstå det sådan – og sådan forstår jeg det så nu på Venstre – at det med skattestoppet betyder, at der ikke er en eneste afgift eller skat, der kan stige fremover med Venstres støtte?
Simon Emil Ammitzbøll (LA), 2009-10-29:
Pointen er jo, at det er klart, at vi har en dagsorden, der handler om, at vi gerne vil liberalisere området noget mere, fordi vi synes, at selv med det her lovforslag, der går i den rigtige retning, er man måske sådan lige stram nok i betrækket i forhold til det her.
Jane Heitmann (V), 2013-12-05:
Jeg synes, at det er rigtig vigtigt at holde fast i, at Folketingets partier jo lige præcis via satspuljen har været enige om, at psykiatriske patienter, i takt med at mulighederne herfor blev tilvejebragt, skulle have samme rettigheder som på det somatiske område.
Marianne Jelved (RV), 2000-12-13:
Der var et spørgsmål fra en tidligere omgang: Det er korrekt, at Økonomiministeriet ikke har været involveret i andre annoncer, om man så må sige, heller ikke Lise Nørgaard-annoncer, og jeg har ikke haft kendskab til, at der kom annoncer af den art med Lise Nørgaard.
Pia Olsen Dyhr (SF), 2023-02-07:
Når det så er sagt, vil jeg sige, at det er vigtigt for mig, at det brede samarbejde i Folketinget i virkeligheden fortsætter på de præmisser, det altid har haft, nemlig forlig og aftaler, at et ord er et ord, og at man kan stole på hinanden.
Arne Melchior (CD), 2000-11-23:
Det har hr. Frank Dahlgaard ikke svaret mig på, så jeg vil - for ikke at forstyrre debatten yderligere - bare konstatere, at hr. Frank Dahlgaard jo må lide af et gigantisk mindreværdskompleks, når han er bange for 5 eller 8 pct., som for to eller tre generationer siden er kommet fra et andet land. Så kan hr. Frank Dahlgaard jo ikke regne sine egne værdier for særlig meget værd - som jeg gør og synes at de er.
Knud Kristensen (KF), 2009-01-23:
Der bliver igen og igen nedsat forskellige grupper, som skal tage ud på dyrevelfærdsbesøg, og der er noget på vej, hvor man jo har tiltag om, at der nu skal patruljer til, hvor der både er dyrlæger og andre kompetente ude for at skulle føre tilsyn med de mange forskellige farme, der er rundtomkring i landet.
Julie Skovsby (S), 2013-06-04:
Som jeg sagde i min ordførertale, mener jeg, at vi vil se en udvikling, hvor vi vil få mere skriftlig kommunikation i den offentlige forvaltning, og i det øjeblik en undersøgelseskommission bliver nedsat, og det vil de blive i fremtiden, i det øjeblik en ombudsmand går ind i en sag, eller når Rigsrevisionen, Statsrevisorerne og Folketingets parlamentariske kontrol af regeringen kommer til sin fulde ret, ja, så vil lige præcis skriftlig kommunikation være en fordel.
Pernille Rosenkrantz-Theil (EL), 2004-05-10:
I det øjeblik, Folketinget pålagde forskellige religiøse samfund, at de skulle gøre noget bestemt, ville jeg sådan set være enig med hr. Krarup, for så ville man påtvinge nogen noget, og så ville man træde frihedsbegrebet under fode.
Kim Edberg Andersen (NB), 2023-12-01:
Jeg er bange for, at Enhedslisten her er hoppet på noget, men man skal være kildekritisk, når der i situationer som dem her er fagforeninger, der kommer med noget, og man skal, inden man slynger om sig med noget, lige afvente, at begge parter får lov at udtale sig.
Jens Hald Madsen (V), 2007-04-12:
Det er også sådan, at i forbindelse med at man kan blive ramt på grund af overtrædelse af konkurrence aftaler osv., vil det netop være sådan, at jo længere frem et land kommer med industrialisering, desto flere forpligtelser får det over for forskellige aftaler og konventioner, og det samme gælder for virksomheder.
Per Stig Møller (KF), 2008-05-22:
Vi har foreslået, at der kommer uafhængige vurderinger af urolighederne i Tibet, og jeg nævnte over for FN's generalsekretær, Ban Ki-moon, under mit møde med ham i New York tirsdag den 13. maj, at vi gerne så, at FN's højkommissær for menneskerettigheder, Louise Arbour, fik adgang til et besøg i Tibet for at undersøge situationen nærmere, selv om vi godt vidste, at Kina havde sagt nej til dette allerede den 10. april - men det kunne jo gentages.
Svend Erik Hovmand (V), 2003-11-27:
Jeg håber, at han hører det, jeg nu siger, for det er faktisk rosende, og det er jo lidt sjældent, at jeg er i den situation, at jeg kan erklære mig fuldstændig enig med hr. Aage Frandsen, men det kan jeg faktisk. Jeg forsøger at citere sådan nogenlunde, hvad hr. Aage
Peder Hvelplund (EL), 2025-04-25:
Og det kan sagtens være, at der er nogle af dem, der kan være både fjolser og fallenter og forbrydere, men det ændrer jo ikke på, at så må vi håndtere det i den danske retsstat; at så kan man blive stillet for en domstol og blive dømt og blive straffet efterfølgende.
Rasmus Prehn (S), 2014-10-23:
Og endelig lægges der an til, at der skal være mindre bureaukrati, mindre kommunal administration, sådan at kommunerne selv kan bestemme de områder, hvor de synes, at man som handlende eller som restauratør selv kan håndtere det med, om der skal være udeservering, eller der skal være stativer uden for eller andet, så længe reglerne er overholdt.
Mette Abildgaard (KF), 2018-10-04:
Men som også fru Christina Egelund var inde på i dag, da hun stod her på talerstolen, er der tale om en forligskreds, hvor der er meget forskellige syn på det her spørgsmål, og hvor der også er partier, heriblandt mit eget, som har været med til at tage nogle beslutninger, som vi har set nogle konsekvenser af, som vi ikke har brudt os om.
Pelle Dragsted (EL), 2023-05-16:
Betyder det, om jeg så må sige, at udgifter, som indtil nu har været uden for udgiftsrammerne, dvs. ikke har belastet andre, altså ikke har skullet konkurrere med udgifter til ældre eller børn ude i kommunerne, nu skal konkurrere, hvis finansministeren forstår, hvad jeg mener?
Victoria Velasquez (EL), 2020-05-14:
Men vi håber bare stadig, at der i lyset af coronakrisen, som har medført en voldsom stigning i antallet af arbejdsløse, kan ske en overvejelse i forhold til timingen, som måske kunne blive bedre og kunne ændres, eller at vi i hvert fald som minimum kan få lavet en mere tidssvarende model i forhold til arbejdsmarkedsbalancen, for arbejdsløshedstallet var for et halvt år siden noget anderledes, end det ser ud i dag.
Sonja Mikkelsen (S), 2000-04-11:
Og der ligger faktisk i kræfthandlingsplanen et fokus på, at også den lindrende behandling skal være i orden, og her har amterne fået til opgave sammen med kommunerne at analysere deres egen indsats på det område for at sikre, at der er en tilstrækkelig kapacitet og en tilstrækkelig indsats på det her område.
Lars Løkke Rasmussen (V), 2001-12-12:
Vi har på det seneste set eksempler på, hvordan det er gået helt galt, f.eks. på Rigshospitalet, hvor to patienter, der var blevet indkaldt til at få foretaget henholdsvis en lungetransplantation og en hjertetransplantation, desværre fik operationen aflyst, mens de var på vej til Rigshospitalet.
Christine Antorini (S), 2009-12-04:
Det, vi giver mulighed for, er, at man kan gøre den dag langt mere spændende og meget mere sammenhængende og langt mere integreret, men sådan, at der selvfølgelig også vil være en mulighed for, at forældre kan vælge en helt almindelig folkeskole, hvor de kan hente deres børn tidligt, hvis de vil.
Anne Baastrup (SF), 2004-02-03:
Så Enhedslisten skal have ros for, at de også har taget den pind med. Grundlæggende en accept af, at beslutningsforslaget med det her indhold er kommet på dagsordenen, kritik af den mangelfulde beskrivelse af, hvad det rent faktisk er, der ligger bag, og intentionerne, men på baggrund af det, fru Pernille Rosenkrantz-Theil har sagt, kan vi sådan måske ikke stemme for det, men i hvert fald støtte det.
Helle Thorning-Schmidt (S), 2011-10-06:
Jeg vil bare sige, at det jo er sådan i politik – og jeg ved egentlig ikke, hvorfor de ikke kan forstå det her i Folketingssalen i den ene side, for jeg tror, at rigtig mange ude i befolkningen kan forstå det – at når man går til valg, præsenterer man et valgprogram.
Bjarne Laustsen (S), 2017-01-18:
Jeg ved også, at vi har diskuteret muligheden af, hvordan man, hvis ministerens parti kom til magten og ville sænke skatten for at indføre brugerbetaling og skære i kommunernes budgetter, så kan have en tilfredsstillende ældrepleje, hvis man skal gøre det for færre midler.
Ritt Bjerregaard (S), 2001-01-31:
Jeg finder det derfor mest fornuftigt og i overensstemmelse med god forvaltning at afvente det analysearbejde, som skal udføres for at vurdere de økonomiske konsekvenser af de indførte begrænsninger, og analysearbejdet vil jo så også belyse, i hvilket omfang enkelte fartøjsgrupper i særlig grad bliver ramt, og om de tab, de lider, kan afbødes gennem justeringer af fiskerireguleringerne.
Birthe Rønn Hornbech (V), 2004-04-15:
De kriminelle færdes i højere og højere grad over landegrænser og organiserer sig i højere og højere grad også på tværs af landegrænserne, og det er derfor nødvendigt at styrke samarbejdet mellem medlemslandene for at få efterforsket og retsforfulgt og dermed altså også pådømt de forbrydelser, der sker. Vi kan alt i alt tiltræde, at der sker de udvidelser af mulighederne for at udveksle oplysninger mellem landene, og at vi altså f.eks. ikke mere nøjes med - det virker næsten rørende - at registrere bilerne, men også tager både og flymaskiner med og ligeledes registrerer flere stjålne effekter. Vi har jo samtidig lagt meget vægt på, at det så også fremgår af forslaget, at der sker nogle forbedringer på det databeskyttelsesmæssige område, og vi kan altså alt i alt støtte forslaget.
Trine Pertou Mach (EL), 2024-05-31:
Derfor forsøgte vi faktisk tilbage i starten af april at få en hasteforespørgsel på dagsordenen om netop sultkatastrofen i Gaza på baggrund af en meget foruroligende rapport fra FN's – nu siger jeg det på engelsk, for det er det, der er navnet – Famine Review Committee om fødevaresituationen i Gaza.
Keld Albrechtsen (EL), 2000-04-04:
Derfor vil jeg godt spørge, om det ikke også er Kristeligt Folkepartis opfattelse, at i det udvalgsarbejde, regeringen nu laver, bør man medinddrage i sin analyse af problemerne, hvordan det kan være, at den almene sektor konsekvent gør det bedre end de private udlejere, og hvordan det kan være, at der altså er denne huslejeopdrift i den private sektor på trods af, at kvaliteten af boligerne ikke er så høj som i den almene sektor.
Jacob Jensen (V), 2013-02-06:
Indbefattede den glæde så også de reformer, som jeg her nævner, nemlig dagpengereformen og tilbagetrækningsreformen, for de er jo måske nogle af de mest væsentlige i forhold til det, som vi jo alle sammen taler om, nemlig arbejdsudbuddet og dermed sikringen af velfærdssamfundets fremtid.
Jette Gottlieb (EL), 1998-06-17:
Det, der her er tale om, er et forsøg på at tilvejebringe nogle betingelser, inden for hvilke en overenskomst mellem arbejdsmarkedets parter kan udfolde sig, og det, der er tale om, er, at der er en samfundsmæssig interesse, som den f.eks. blev udtrykt i den forrige debat.
Mette Frederiksen (S), 2015-05-07:
Altså, det er jo almindeligt politi- og efterforskningsarbejde at sørge for at finde de skyldige, og så synes jeg, det er fornuftigt at lade Rigsadvokaten se på, om ikke vi kan få strafferammen op i de alvorlige sager, for det er alvorligt.
Benny Engelbrecht (S), 2020-03-11:
For så vidt angår forslaget, som også står i spørgerens uddybning af spørgsmålet, altså for så vidt angår forslaget om etableringen af dobbeltspor på strækningen mellem Tinglev og Padborg, har jeg tidligere flere gange svaret på dette, men gentager det selvfølgelig gerne, nemlig at kapaciteten ifølge Banedanmark foreløbig er tilstrækkelig, men jeg vil også sikre, at der er et beslutningsgrundlag på plads i forhold til en kommende infrastrukturforhandling i forhold til den del af det.
Søren Egge Rasmussen (EL), 2017-11-07:
Så er det rimeligt, at vi tager den her debat og måske kommer frem til en konklusion og måske også kommer til at lave en eller anden opsamling af, hvad det egentlig er for nogle ønsker, der er ude i kommunerne, og får kommunerne til i højere grad at spille med.